Frisk Asker Ishockey

Frisk Asker Ishockey er en norsk ishockeyklubb underordnet Idrettsforeningen Frisk Asker, som ble stiftet den 5. februar 1922. Frisk Asker er en av de eldste hockeyklubbene i Norge, og spiller sine hjemmekamper i Varner Arena. Klubbens hjemmedrakt er oransje trøye med sorte detaljer, sort bukse og oransje strømper, mens bortedrakten består av hvit trøye med oransje og sorte detaljer, sort bukse og hvite strømper med sorte og oransje detaljer.

 Historie  
Idrettsforeningen Frisk Asker ble stiftet den 5. februar 1922, og er dermed en av de eldste ishockeyklubbene i Norge. Frisk Askers A-lag deltok for første gang i 1. divisjon 1946/1947-sesongen. Fram til 1960- og 1970-tallet spilte Frisk for det meste i de lavere divisjoner. I 1968 ønsket gårdbrukeren Bjørn Mortensen å gi noe tilbake til samfunnet ved å bygge en innendørs skøytebane i Asker. Det var den første ishallen i Oslo-området, og ga klubben et enormt løft.

1969–1980: Klubbsammenslåing og ny hjemmearena
Askerhallen ble åpnet 31. august 1969 og førte til en serie hendelser som skulle bringe Frisk til toppen av norsk ishockey i løpet av bare noen få år. I Asker var fasilitetene første klasse, men spillermateriale var mangelvare. I Oslo hadde en klubb kalt «IK Tigrene» nøyaktig motsatte problemer, så de to klubbene besluttet å slå seg sammen. Frisk steg umiddelbart å bli en av de beste lagene i 1. divisjon. I mai 1972 ble Askerhallen sterkt skadet i en brann. Bjørn Mortensen ønsket å fortsette sitt engasjement, og har gjenoppbygd Askerhallen. Den «nye Askerhallen» ble åpnet i 1973.

Syttitallet viste seg å være de mest suksessrike årene for Frisk, med sentrale spiller som Olav Dalsøren, Thor Martinsen, Morten Sethereng, Thore Wålberg, Nils Nilsen, Bjørn Erik Olsen, Vidar Johansen og Morten Johansen som fikk Gullpucken i 1975. Bidro stort til at klubben ble seriemestere hele fem ganger på 1970-tallet: i 1973/74, 1975/76, 1976/77, 1977/78. Frisk Asker vant det NM i ishockey for menn i 1975 og 1979.

 1980-tallet: I øverste divisjon 
Gjennom 1980-tallet var Frisk i den øverste divisjonen (som senere har fått navnet Fjordkraft-ligaen), og noen av lagets fremste ishockeyspillere var Dag Høyem, Pål Martinsen, Marius Voigt og Ketil Wold. Med Barry Smith som trener gjorde de et bra sluttspill i 1986.

 1990-tallet: økonomiske problemer, nedrykk og Asker Hockey
På 1990-tallet fikk klubben store økonomiske problemer, og på midten av 1990-tallet rykket klubben ned fra øverste divisjon. Det ble forsøkt å slå sammen Frisk Asker med den lokale klubben Holmen Ishockey, under navnet Asker Hockey, men fusjonen var ikke vellykket. Frisk var en eliteklubb, mens Holmen var en breddeklubb. Etter tunge Frisk-år hadde de havnet i samme divisjon.

Nysatsingen startet med eliteserieplass. Frisk hadde spilt i orange og blå drakter; Asker Hockey spilte i turkis og rødt. I sin første sesong i eliteserien klarte Asker å spille seg videre fra eliteseriens første del, på bekostning av Trondheim Ishockeyklubb. Samarbeidet internt i Asker Hockey raknet imidlertid, og Frisk Asker kom tilbake til eliten under eget flagg to år senere. I 1994 byttet Frisk navn til Frisk Tigers og fikk grønne og hvite drakter.Asker Hockey

 1995−2009: Frisk Asker har blitt til Frisk Tigers 
I 1995 var Frisk Tigers tilbake i den øverste ligaen som selvstendig klubb. Klubben hadde ansatt finlandssvenske Henri Hamberg som trener, og han var den eneste på laget som mottok lønn; spillerne spilte gratis den første sesongen. Høsten 1999 ble Serge Boisvert ansatt som trener, og sentrale spillere som Sergej Pusjkov, Kyle McDonough, Henrik Aaby, Vidar Wold og Johnny Nilsen var med å bidra til stabliltet. Med lokal forankring og med stadig mer popularitet, gikk klubben inn i det nye årtusenet som en av de beste lagene i ligaen. I NM i 2002 vant Frisk Tigers sitt tredje NM-gull, etter å ha slått Storhamar Dragons i finalen.

De neste par sesongene gikk det ikke like godt for Frisk Tigers. Klubben ansatte svenske Sune Bergman som trener; blant spillerne var brødrene Cam Abbott og Chris Abbott, Mats Aasen, Marcus Eriksson, Ricard Fjell, Johnny Nilsen, Robin Dahlstrøm og Joachim Flaten. Halvor Hårstad-Evjen var keeper for Frisk-laget. Frisk ble seriemester i GET-ligaen i 2007/2008-sesongen. I NM i 2008 fikk Frisk Asker NM-sølv etter å ha tapt 3–2 tap i sudden death mot Storhamar Dragons, og totalt scoret 4–2 i kamper. Johnny Nilsen la opp i 2009 etter 643 spilte kamper; da hadde Nilsen spilt i klubben siden 1991.

 2010−2015: Nytt navnebytte, til Frisk Asker
Våren 2010 byttet Frisk Tigers navn tilbake til Frisk Asker. Klubben fikk nye hjemmedrakter, med oransje trøyer med sorte detaljer, sort bukse og oransje strømper. Den nye bortedrakten bestod av hvit trøye med oransje og sorte detaljer, sort bukse og hvite strømper med sorte og oransje detaljer.

I mai 2010 ble Frisk Asker Elite AS opprettet, som følge av et krav fra Norges Ishockeyforbund om at alle lag i eliteserien skulle skille den kommersielle driften fra den sportslige virksomheten i lagene. I 2015 ble imidlertid dette aksjeselskapet slått konkurs, og klubben tok selv over driften.Artikkel i Asker og Bærums budstikke

Sportslig gikk klubben inn i en tung periode, og i 2010/11 endte laget på 7.-plass i GET-ligaen. Året etter endte laget helt sist, og greide såvidt å beholde plassen i den øverste divisjonen etter å ha vunnet playoff i kampen mot Manglerud Star. I GET-ligaen 2012/2013 spilte Frisk seg opp på en femteplass, men året etter ble det igjen en syvendeplass. I GET-ligaen 2014/2015 spilte klubben seg til en fjerdeplass i serien, etter å ha tapt noe overraskende i sudden death mot Stjernen i siste seriekamp. Det viste seg imidlertid at laget hadde brukt en spiller uten gyldig lisens gjennom hele sesongen, noe som førte til poengtrekk og sjetteplass på tabellen.

 2015−2021: Hockeyfeber i Asker
Fra 2015 hadde Frisk Asker en positiv sportslig utvikling. Anders Bastiansen var tilbake i klubben etter et lengre opphold i svensk ishockey, og klubben spilte seg til en tredjeplass i  GET-ligaen i 2015/16. I kvartfinalen tapte Frisk Asker mot ; dette var den tredje gangen på rad at Frisk ble utslått av Vålerenga.

Våren 2017 spilte Frisk Asker NM-finale mot Stavanger Oilers, etter å slått ut først  og så . Frisk tapte finalen mot Stavanger-klubben med 4–2 i finalekampene. Dette var Frisk Asker første NM-finale siden 2008.

Sesongen 2018/2019 fikk Frisk flere nye spillere. Patrick André Bovim kom tilbake til Frisk fra Sparta. Endre Medby var en annen ny spiller, og det samme var Hampus Gustafsson, som nylig hadde blitt norgesmester med . Frisk Asker havnet på 5. plass i serien i 2018/2019-sesongen. Klubben slet da med dårlig økonomi og færre tilskuere, i tillegg sa Frisk Asker opp treneren Scott Hillman midt i sesongen. Da Hillman forsvant, kom Jan André Aasland inn som ny trener. Han hadde til da vært assistenttrener, og ble med sine 29 år GET-ligaen yngste hovedtrener. Aasland klarte å skaffe Frisk Asker bedre resultater og større oppslutning. I NM i 2019 slo Frisk først ut  i kvartfinalen, og deretter fjorårets seriemestere  i semifinalen. I finalen vant Frisk Asker over , og tok sin femte NM-seier den 15. april 2019. Dette var Frisks første kongepokal siden 2002, da de vant over samme motstander, som da bar navnet Storhamar Dragons.

I 2020 la Petter Kristiansen opp som aktiv spiller, etter å ha satt klubbrekord med 656 offisielle kamper for Frisk Asker.

Frisk Asker ble kåret til seriemester i Fjordkraft-ligaen 2020/2021 på poengsnitt; på grunn av koronapandemien hadde grunnspillet blitt avlyst før det var ferdigspilt, og det ble ikke gjennomført noe sluttspill av samme årsak. Klubben var regjerende norgesmester i to sesonger da gjeldende smittevernrestriksjoner førte til at sluttspillene i seriene ikke kunne spilles.

 2021−: Ny hjemmearena
I februar 2022 byttet Frisk hjemmearena, fra Askerhallen til Varner Arena, som offisielt åpnet den 19. februar 2022 med en kamp mellom Frisk og Stavanger Oilers. Frisk Asker vant denne kampen 3–2 på overtid.
Tabell

Sesongresultater

Dette er en liste over Frisk Askers resultater siden sesongen 2010/2011:

Sist oppdatert 11. november 2020.

{| class="wikitable"
|bgcolor="#D0E7FF"|<small>Norgesmester</small>
|bgcolor="#FFE6BD"|Seriemester
|bgcolor="#ddffdd"|Opprykk / Kvalifisert til GET-ligaen
|bgcolor="#FFCCCC"|Nedrykk
|}
 Sesong Grunnserie Sluttspill / KvalifiseringPoengPlassering2010/1145114327117174907.-plass  Tap i Kvartfinalen, 1–4 () 2011/124551237782251910.-plass 2.-plass i KvalifiseringenKvalifisert til GET-ligaen 2012/132012/1345205218141135725.-plass  Tap i Kvartfinalen, 1–4 ()2013/1445135324122156527.-plass  Tap i Kvartfinalen, 1–4 ()2014/1545245115158110716.-plass  Tap i Kvartfinalen, 2–4 ()2015/1645245412139105864.-plass Tap i Kvartfinalen, 2–4 ()2016/1745213615137118754.-plass Tap i Finalen, 2–4 ()2017/1845244413159120844.-plass Tap i Semifinalen, 1–4 ()2018/1948224418162151785.-plass Norgesmestere 4–2 ()2019/2045241218135125765.-plass Avlyst grunnet Koronaviruspandemien. – Alle klubbene stiller seg bak denne avgjørelse, sier Norges Ishockeyforbund til TV 2.Avlysning av kampaktivitet2020/212317102351117111.-plass Seriemester (Sesongen ble bestemt avsluttet grunnet koronaviruspandemien)

 Meritter 
 12px|Kongepokalen Norgesmesterskap (4): 1975, 1979, 2002, 2019.Tapende finalist (5 ganger): 
1974, 1986, 2001, 2008 og 2017.Seriemesterskap (6): 
 1973/74, 1975/76, 1976/77, 1977/78, 2007/08, 2020/21 (sesongen avsluttet grunnet koronaviruspandemien og Frisk Asker ble dermed seriemester)Gullpuckvinnere Morten Sethereng (1979).Spilleren med flest landskamper er: 
Thor Martinsen, som har 113 kamper.Spilleren som har flest kamper for klubben er: 
Petter Kristiansen med 692 kamper.

Stab

Nåværende stab
Posisjon  NavnDaglig leder   Nicolay SørensenSportslig leder   Vidar WoldMarkedssjef  Fredrick Bråthen Hauglandass. Trener   Morten Ask Trener   Sjur Robert Nilsen  Materialforvalter   Tommy Granaas  Martin Conradsson

Trenere
År  Navn 1984–1986   Barry Smith 1996–1998   Henri Hamberg 1998–2003   Serge Boisvert 2003–2004   Ulf Weinstock 2004–2005   Jan Votruba 2005–2006   Esa Tikkanen 2006–2007   Patrik Christer Ross 2007–2010   Sune Bergman 2010–2011   Mats Lusth 2011–2012   Tomas Sandlin 2012–2018   Sune Bergman 2018–2018   Scott Hillman2018-2023   Jan André «Janna» Aasland

Laget
Spillerstall 2020/21
Målvakt#SpillerFatningKontrakt tilFødested1Nicklas DahlbergL2021Danderyd, Sverige25Henrik Fayen VestavikL2022Asker, Norge

Back#SpillerFatningKontrakt tilFødested2Joakim OpsahlLJunior12Kristoffer ThomassenR2022Asker, Norge13Nicolay AndresenL2021Asker, Norge42Henrik Ødegaard (A)L2020+1Asker, Norge43Max KrogdahlR2022Asker, Norge71Patrick BovimR2020Oslo, Norge91Victor BjörkungL2021Stockholm, Sverige Sondre Bolling VaalerL2023Kløfta, Norge Jimi KuronenL2021Helsingfors, Finland

Løpere#SpillerFatningPosisjonKontrakt tilFødested15Mikael DokkenLC/LW/RW2022Oslo, Norge16Erik Beier JensenRRW2021+1Asker, Norge17Mikkel ChristiansenRC/LW/RW2021Oslo, Norge20Anders Bastiansen (C)LC2022Oslo, Norge21Mats FrøshaugLC/LW/RW2021Oslo, Norge24Hampus GustafssonLLW/C2022Malmö, Sverige28Magnus GehebLC/LW2022Asker, Norge29Bobby MacIntyreLLW2021Oshawa, Ontario, Canada40Fredrik Lystad JacobsenLC/LW/RW2021Asker, Norge55Endre MedbyRRW/LW2021Gjøvik, Norge59Viktor GranholmRC/LW/RW2021Bærum, Norge74Reid PetrykRC/RW2020Edmonton, Alberta, Canada93Thomas Valkvæ OlsenRRW/LW2021Asker, Norge

Lagkapteiner
År  Navn –2011   Henrik Ødegaard 2011–2012  Erik Follestad Johansen 2012–2017   Petter Kristiansen 2017–2019  
 Anders Bastiansen

Kjente spillere med tilknytning til klubben

  Cam Abbott
  Chris Abbott
  Anders Bastiansen  Barry Clarke"Skal feie Jar av isen", Dagbladet, s. 10, 10. november 1973
  Per Dahl
  Thor Martinsen
  Birger Jansen
  Erik Follestad Johansen
  Morten Sethereng
  Morten «Mojo» Johansen

  Vidar Johansen
  Kyle McDonough
  Nils Nilsen
  Trond Skar
  Morten Varsla
  Vidar Wold
  Thore Wålberg
 Mats Zuccarello Henrik Ødegaard'''

Spillere i fet er fortsatt aktive spillere.

Fredede draktnumre
 Fredede draktnumre Nr.SpillerPosisjonSpillerkarriereDato for fredning 4  Thor Martinsen  Back  1969–1981  30. januar 2011 9  Morten Johansen  Løper  1972–1988  25. februar 2016 10  Morten Sethereng  Høyre ving  1972–1986  13. september 2012 56Johnny NilsenBack1992-94 - 1995-200930. desember 2017

 Statistikk og rekorder 

Statistikken gjelder kun for seriespill.
  – spilleren er fortsatt aktiv

 Flest poeng 
MålSpillerSesongerPosisjon Mål Morten Sethereng  1972–1986  Høyreving  365 Trond Skar  1973-1981  Løper  208 Vidar Johansen  1970-1985  Høyreving  196 Kyle McDonough  1996-2002  Senter  182 Morten Johansen  1972-1988  Senter  181 Dag Høyem  1985-2002  Senter  157 Pål Martinsen  1986-19911997-1999  Senter  156 Henrik Aaby  1991-19941997-2007  Venstreving  156 Marius Voigt  1979-1989  Back  134 Olav Dalsøren  1969-1975  Senter  121

 Flest kamper 

Seriekamper Spiller Sesonger Kamper Petter Kristiansen 2004-2020692 Johnny Nilsen 1991-2009643 Dag Høyem 1985-2002	524 Morten Johansen 1972-1988441 Vidar Wold 1991-2007435 Henrik Aaby 1991-19941997-2007 423 Morten Sethereng 1972-1986422 Ketil Wold 1989-2003418 Nils Nilsen 1970-1986417 Bjørn Erik Olsen 1974-1987414Sist oppdatert: 12. november 2020

 Supporterklubb 
«Frisk Tigers Support» (FTS), som ble stiftet 16. mars 2006, er supporterklubben til Frisk Tigers, og var en fortsettelse av gamle «Frisk Pussycats». Medlemstallet har variert fra en topp på nesten 400 i 2007/08 sesongen, og til nesten null i 2011/12 sesong. Supporterklubben har de siste årene lidd av liten tilvekst, og man har prøvd diverse tiltak.

 Se også 
 Frisk Asker
 Asker Hockey
 IK Tigrene
 Asker

 Referanser 

 Eksterne lenker 
 Offisielt nettsted


Kategori:Ishockeyklubber i Norge
Kategori:Idrettslag i Asker
Kategori:Idrettslag etablert i 1922
Kategori:Sport i Norge i 1922